ต้านคอร์รัปชันทุกรูปแบบ
ห้ามผู้บริหาร-บอร์ดกลุ่ม ปตท.ซื้อขายหุ้น,กลุ่ม ปตท.ประกาศตัวเป็นองค์กรธรรมาภิบาลสูงสุด มุ่งให้ทุกบริษัทในเครือเป็นองค์กรโปร่งใส ต่อต้านการคอร์รัปชันทุกรูปแบบ พร้อมขอความร่วมมือผู้บริหารระดับสูงและบอร์ดห้ามซื้อขายหุ้นในกลุ่ม ปตท.ตลอดเวลาที่ดำรงตำแหน่ง ป้องกันการใช้ข้อมูลภายใน แนะลงทุนผ่านกองทุนรวมดีที่สุด รวมทั้งให้บริษัทคู่ค้าทั้งหมดกว่าแสนรายเข้าร่วมองค์กรต่อต้านคอร์รัปชันเพื่อความสบายใจในการทำธุรกิจระหว่างกัน,นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท.จำกัด (มหาชน) เปิดเผยว่า เมื่อวันที่ 18 ต.ค.ที่ผ่านมา กลุ่มบริษัทในเครือ ปตท.ได้จัดกิจกรรมพีทีที กรุ๊ป ซีจี เดย์ ประจำปี 2559 ที่มุ่งเน้นให้บริษัทในกลุ่ม ปตท.เป็นองค์กรโปร่งใสต่อต้านคอร์รัปชันทุกรูปแบบ โดยมีนโยบายด้านการมีธรรมาภิบาล ห้ามพนักงานมีพฤติกรรมทุจริต โดยได้ขอความร่วมมือกรรมการและผู้บริหารกลุ่ม ปตท.ห้ามซื้อขายหุ้น เพื่อเลี่ยงปัญหาการใช้ข้อมูลภายใน,โดยนายเทวินทร์กล่าวว่า ขณะนี้ พ.ร.บ.หลักทรัพย์ฉบับแก้ไขใหม่ใกล้มีผลบังคับใช้ ซึ่งมีความเข้มงวดในการสร้างความเป็นธรรมในการซื้อขายหุ้นโดยเฉพาะการใช้ข้อมูลภายใน ซึ่งในส่วนของกลุ่ม ปตท.นั้น โดยปกติจะมีช่วงระยะเวลาห้ามซื้อขายหุ้น (ไซเรนท์ พีเรียด) อยู่แล้ว แต่อาจไม่เพียงพอ เพราะกลุ่ม ปตท.มีแผนและการพิจารณาตัดสินใจลงทุนอย่างต่อเนื่อง ซึ่งถือเป็นข้อมูลสำคัญ จึงจะขอความร่วมมือกรรมการ และผู้บริหารในกลุ่มบริษัท ปตท. ห้ามซื้อขายหุ้นในบริษัทที่นั่งเป็นกรรมการ เพื่อป้องกันการใช้ข้อมูลภายใน (อินไซด์) และเป็นการสร้างความโปร่งใส และกรณีที่มีความจำเป็นต้องซื้อขายหุ้นต้องแจ้งเลขานุการบริษัทล่วงหน้า 2-3 วัน อย่างไรก็ตามหากต้องการลงทุนแนะนำให้ลงทุนผ่านกองทุนรวมจะเหมาะสมกว่า โดย ปตท. จะนำเรื่องนี้เสนอบอร์ดและออกเป็นแนวทางปฏิบัติ,นายเทวินทร์กล่าวด้วยว่า กลุ่ม ปตท.ได้มีแนวทางปฏิบัติในเรื่องการนำหลักการกำกับดูแลกิจการที่ดี (CG) มาปฏิบัติงานเพื่อสร้างวัฒนธรรมองค์กรที่โปร่งใส ซึ่งมีแนวปฏิบัติ 3 แนวทาง คือ การไม่มอบหรือรับของขวัญจากบริษัทคู่ค้าที่มีมูลค่าสูง เพื่อป้องกันปัญหาความเป็นหนี้บุญคุณ และอยู่ระหว่างกำหนดรายละเอียดว่าอะไรทำได้หรือไม่ได้ เพื่อนำมาปฏิบัติอย่างจริงจัง, ทำข้อตกลงคุณธรรม ในการเปิดให้มีนักวิชาการที่ไม่มีส่วนได้ส่วนเสียในการจัดซื้อจัดจ้าง เข้ามามีส่วนร่วมเกี่ยวกับการจัดซื้อจัดจ้างโครงการขนาดใหญ่ของ ปตท. เพื่อให้เกิดการตรวจสอบและความโปร่งใส และให้ทุกบริษัทในเครือ ปตท. ที่อยู่ในตลาดหลักทรัพย์เข้าร่วมลงชื่อต่อต้านคอร์รัปชันกับองค์กรต่อต้านคอร์รัปชัน (ประเทศไทย) โดยเข้าร่วมโครงการแนวร่วมปฏิบัติภาคเอกชนไทยในการต่อต้านการทุจริต (CAC) ซึ่งปัจจุบันบริษัทในเครือ ปตท. ได้รับการรับรองจาก CAC แล้ว 5 บริษัท รวมทั้งต้องการให้บริษัทคู่ค้าทั้งหมดของกลุ่ม ปตท.ที่มีจำนวนกว่า 100,000 ราย เข้าร่วมกับ องค์กรต่อต้านคอร์รัปชันด้วย เพื่อให้เกิดความสบายใจในการประกอบธุรกิจระหว่างกัน เพื่อให้เกิดความโปร่งใส,ปตท.จะขอความร่วมมือผู้บริหารและกรรมการในกลุ่ม ปตท.ให้หลีกเลี่ยงการซื้อขายหุ้นที่ตนเองนั่งเป็นกรรมการ และในส่วนกรรมการ และผู้บริหารของ ปตท.เองก็ห้ามซื้อขายหุ้นทั้งหมดในกลุ่ม เพราะเป็นผู้ที่จะรับทราบข้อมูลของทุกบริษัท เพื่อป้องกันการใช้ข้อมูลภายใน หากจำเป็นต้องซื้อขายต้องแสดงเจตนาว่าจะซื้อขายล่วงหน้า 2-3 วัน เพื่อให้เกิดความโปร่งใส ส่วนตัวถือหุ้น PTTEP-PTT และ IRPC ซื้อมานานแล้วและไม่ได้ซื้อขาย.
กลุ่ม ปตท.ประกาศตัวเป็นองค์กรธรรมาภิบาลสูงสุด มุ่งให้ทุกบริษัทในเครือเป็นองค์กรโปร่งใส ต่อต้านการคอร์รัปชันทุกรูปแบบ พร้อมขอความร่วมมือผู้บริหารระดับสูงและบอร์ดห้ามซื้อขายหุ้นในกลุ่ม ปตท.ตลอดเวลาที่ดำรงตำแหน่ง 
เทวินทร์ วงศ์วานิช,ปตท.,ซื้อขายหุ้น,ทุจริต,ต่อต้านคอร์รัปชัน,ไทยรัฐฉบับพิมพ์,หนังสือพิมพ์ไทยรัฐ